ครึ่งบ่าย…ไม้สั้น – บล.คันทรี่ กรุ๊ป
ครึ่งบ่าย...ไม้สั้น - บล.คันทรี่ กรุ๊ป
29 มิ.ย. 2559

สรุปตลาดภาคเช้า
ตลาดภาคเช้าปรับตัวเพิ่มขึ้น 9.11 จุด ในทิศทางเดียวกันกับตลาดต่างประเทศ โดยได้โมเมนตัมบวกจากที่ตลาดทุนเริ่มคลายความกังวลในกรณี Brexit สำหรับกลุ่มที่ปรับตัวเพิ่มขึ้นเด่นในภาคเช้านำโดยกลุ่มเกษตร +1.42% หนุนจาก CPF ที่ปรับบวก 3.6% ด้านปริมาณการซื้อขายหนาแน่นที่ระดับ 3.1 หมื่นล้านบาท
 
แนวโน้ม ภาคบ่าย
คาดดัชนีจะแกว่งตัวกรอบแคบ เราคงแนะนำเก็งกำไรกลุ่มพลังงาน โดยเราคาดว่าจะยังได้แรงหนุนจากราคาน้ำมันดิบที่ปรับตัวเพิ่มขึ้น สำหรับกลุ่ม Domestic Play แนะนำทยอยขายทำกำไรบางส่วน และสลับเข้าซื้อกลุ่มที่มีอัตราผลตอบแทนปันผลสูงแทน เพื่อล็อคกำไรและเกาะกระแส Fund Flow จากนักลงทุนต่างชาติ
 
วิเคราะห์ทางเทคนิค
TRC
ราคาปิด 1.65 บาท
แนวรับ 1.62 บาท
แนวต้าน 1.67, 1.80 บาท
แนว cut หากราคาหุ้นมีโอกาสหลุด 1.59 บาท
 
กราฟ TRC Pattern ราคา สร้างรูปแบบสามเหลี่ยม Symmetrical Triangle ขึ้น โดยอยู่ระหว่างทดสอบแนวต้านที่ 1.67 บาท ด้วยสัญญาณของเครื่องมือ stochastic ที่มีสัญญาณบวก ทำให้เราคาดว่าราคา TRC จะสามารถทะลุแนวต้านที่ 1.67 บาทขึ้นไปสร้างรูปแบบขาขึ้น เพื่อทดสอบแนวต้านที่ 1.80 บาท ถัดไปได้
 
เด็กแนว
VTE  ติดตามกันให้ดีสำหรับหุ้นตัวนี้เพราะเมื่อวาน ผู้ถือหุ้นได้ยกมืออนุมัติให้บริษัทรับงานก่อสร้างโรงไฟฟ้าที่พม่าจำนวน 220 MW แล้วสวนทางกับความเห็นของ IFA ที่บอกว่าไม่ควรยกมือ งานนี้ผู้ถือหุ้นเห็นอนาคตจึงอนุมัติรับงานระดับหมื่นล้านบาทนี้ ทำให้จากนี้ไปการรับรู้รายได้จะก้าวกระโดดอย่างแรง  และต้องจับตางานยักษ์มากๆ    คือการที่บริษัทจะไปลงทุนผ่านบริษัทร่วมทุนที่เมืองอิงะ ญี่ปุ่น ในโครงการนิคม Energy Gate way เป็นโรงไฟฟ้าแสงอาทิตย์ขนาด 980 mw  ซึ่งบอร์ดบริษัทอนุมัติแผนในการเข้าลงทุนแล้ว  หากเสร็จสิ้นกระบวนการจะทำให้เป็นบริษัทในไทยที่มีโรงไฟฟ้าแสงอาทิตย์ในมือซึ่งลงทุนในญีปุ่นมากที่สุด  และกำไรจะก้าวกระโดดยาวๆ  ไปเป็นสิบปี  อย่ามอง VTE อย่างอดีต ให้นึกถึงสิ่งใหม่ๆที่เกิดขึ้น เพราะบริษัทเปลี่ยนแปลงหน้าตาแล้ว  ข้อมูลข่าวสารต้องอ่านกันจะได้รู้ว่าเขามาแรงกว่าใครในชั่วโมงนี้  แล้วจะใหญ่โคตรๆ ต่อไปอีกหลายปี
กราฟ VTE ดีดตัวขึ้นรับข่าวนี้ และสร้าง pattern V-Shape มีสัญญาณซื้อเกิดขึ้นใน Stoch เป้าหมายระยะสั้นจะขึ้นไปทดสอบ 3.00 บาทไม่ยาก ใครชอบแม่เอาแม่ ใครชอบลูกคว้า VTE-W2 ไป  หากเล่นสั้นมีต้าน 1.00 บาท  หรือเล่นยาวสุดแท้แต่  มีจุด cut ไว้ด้วย